text:
SAN FERNANDO CITY- Natay met laeng iti nakaitarayanda nga ospital ditoy siudad dagiti dua a naglugan iti Elf a mapapati a nangdungpar iti maysa a truck iti parbangon ti Hulio 26 iti national highway ti Barangay Olo-olo Sur ditoy nga ili.
Naammuan iti report a natay ni Jefferzon Dolerte iti Lorma Hospital a nakaiyalisanna ken ni Oscar Nambay iti nakaitarayanna a Regional Hospital iti San Fernando City.
Immuna a naideklara a natay idi maidanon iti Candon General Hospital kalpasan ti pannungpar ni Christopher John Biggian y Penuliar, 24, naasawaan, residente iti Barangay Pias, Mapandan, Pangasinan, nagmaneho iti Isuzu Canter a nagluganan met dagiti dua.
Iti inbestigasion dagiti polis, nagsardeng ti 22-wheeler truck a minaneho ni RogelioTobia y Ilar, residente iti Barangay Bajet, San Ildefonso, Ilocos Sur gapu iti panagsilaw ti nalabaga ti traffic light ket mapapati a di napakadaan ni Biggian, nagmaneho iti Izusu Canter,a puon iti pannakadungparna iti kutit ti lugan.#


c: text/html

text:
CANDON CITY – Utang iti chicken joy laeng ti puon ti dandani nakangurungoran ti maysa a Muslim nga aglaklako ditoy.
Mapapati a ginandat ni Alfredo Gray, 44, aglaklako iti chicken joy ken residente iti barangay San Antonio ditoy a dangran ni Ebrahim Sultan, 19, vendor, ken residente iti Block 7, San Jose, ditoy met laeng a siudad gapu iti panagkedked ti Muslim a bayadan ti utangna a chicken joy.
Segun iti inbestigasion ti polis, siningir ni Gray ni Sultan iti paglakuan daytoy iti sunglasses iti innalana a chicken joy ngem pinaglibakan ti Muslim ti utangna.
Mapapati a nangala ni Gray iti patadem sana tinengnged ti Muslim.
Naggulagol ti Muslim ket nasugatan ti sikona.
Nagtaray ti suspetsa idi immarayat dagiti kakadua ti Muslim ket nabatina ti bisikletana. Binettak dagiti Muslim ti sarming ti bisikleta.
Naipan ti biktima iti health center para iti pannakaagas ti sugatna.
Kabayatanna, intaray dagiti tallo a lallaki ti traysikel ti maysa nga agpaspasada bayat ti panagkapena iti maysa a tienda ditoy.
Nagpulong iti polis ni Benjamin Ramos, 65, residente iti Barangay San Agustin ditoy, a napukaw ti traysikelna a mapapati nga intaray ti tallo a lallaki.
Iti report, imparking ni Ramos ti Yamaha RS100 a motorsiklona nga addaan iti sidecar, body number 2397, iti asideg ti 3M store iti Barangay San Antonio iti agarup 6:30 iti bigat ket napan nagkape iti karinderia ngem idi agsubli, awanen ti lugan iti nakaiparkinganna.
Segun iti maysa a saksi, nakitana a linuganan ti tallo a lallaki ti traysikel ket nagturongda iti direksion nga agpa-barangay Talogtog.
Nagsawar dagiti polis ngem saanda a nasarakan ti lugan.

robotstxt: allowed

filter: keep


text:
CANDON CITY – Pimmusay iti ospital a nakaitarayanna ti maysa a doktor kalpasan a naikras ti motorsiklo a minanehona iti kalsada sadiay Barangay Bagani Gabor ditoy siudad idi rabii ti Agosto 19.
Pimmusay ni Dr. Albert Galut y Galoso, MD, 58, residente iti Barangay Bagani Gabor bayat ti pannakaagas dagiti sugatna iti Saint Martin De Porres Hospital idinto a maag-agasan met iti Candon City Hospital ti insa-kayna a ni Carlo Gagarin y Abundo, 29, baro, ken residente iti Barangay Bagani Tocgo ditoy met laeng siudad.
Segun iti panagimbestiga dagiti polis, agarup alas 10:00 ti rabii ti nadakamat a petsa idi aggawid ni Galut manipud iti talonda a nakasakay iti motor-siklo a nakiliabaran ni Gagarin ket idi daliasatenda ti nagkur-baan ti Candon-Salcedo Road a sakup ti Barangay Bagani Gabor, mapapati a naigalis ti pilid ti motorsiklo ket saan a nakontrol ni Galut ti manibela a nagresulta iti pannakadungparna iti steel gate ti balay ti maysa a Charles Bao-ingan.
Segun iti polis, awan ti aramat a helmet dagiti biktima idi maaksidenteda.
Kabayatanna, dinungpar ti maysa a bus ti kongkreto nga alad ti maysa a funeral home sadiay Bulag East, Bantay, Ilocos Sur idi rabii ti Agosto 21.
Iti report manipud iti polis Bantay, idi agarup 10:15 ti rabii ti nadakamat a petsa, agpalaud a direksion ti Daewoo Bus GMW Trans a minaneho ni Romeo Valdez y Sacramed, 38, naasa-waan, ken residente iti Pukel, Sanches Mira, Cagayan idi maysa a puraw a kotse ti kellaat a naggapu iti Flying V Gasoline Station nga agpadaya ket iti panangilisi ni Valdez iti bus, napukawna ti kontrolna iti manibela a nakaigapuan ti pan-nakadungparna iti kongkreto nga alad ti Pineda Funeral Service.
Awan ti nadunor a pasahero.
Inako ti GMW Bus Trans ti pannakaibaklay ti magasto iti pannakatarimaan ti alad ti Pinea Funeral Service.#


text:
VIGAN CITY – Maigannuat ti maysa a proyekto ti pabalay ditoy siudad babaen ti Gawad Kalinga ken iti pannakitinnulong ti Rotary Club of Vigan ken ti gobierno ti siudad ditoy.
Nagpinnirma da Mayor Eva Marie S. Medina a nangibagi iti Vigan City government, ni regional coordinator Lyndon Bonzon a nangibaga iti Gawad Kalinga ken ni Dr. Digna Ragasa, project coordinator ken nangibagi iti Rotary Club of Vigan iti katulagan ti pabalay para kadagiti marigrigat ken awan bukodda a balay a residente ditoy itay Enero 22, aldaw a pannakaselebrar ti maikapito nga anibersario ti panagbalin daytoy ngulo ti probinsia a component city.
Sagudayen ti nasao a katulagan nga ited ti gobierno ti siudad ti lote a pakabangonan ti pabalay, ti Gawad Kalinga ti mangited kadagiti maaramat a material a maaramat idinto nga ipaay dagiti benepisario iti libre a trabaho iti pannakaipatakder dagiti balay.
Mabenepisiaran ditoy ti 30 a marigrigat a pamilia a residente ditoy siudad.
Kinuna ni Bonzon a maragsakan iti pannakairugi ti umuna a Gawad Kalinga housing project iti Vigan City sana innayon a mangnamnama a maluktan pay ti sabsabali a Gawad Kalinga site saan laeng nga iti Vigan no di pay iti sibubukel a probinsia.
Dinayaw ni Bonzon ti panangsalsaluad dagiti taga-Vigan ti tawidna a sanikua, kas met iti panangpreserba ti Gawad Kalinga iti kultura ken tradision nga “adda kadatayo, saan laeng a bilang taga-Ilocos Sur no di pay kas Filipino”.
Kinuna ni Bonzon a naipangruna nga espiritu ti Gawad Kalinga ti Bayanihan, ti “pudpudno a tradision ti amin a Filipino”.
Kinuna pay ni Bonzon nga ipakpakat ti Gawad Kalinga ti Bayanihan babaen ti panangipatakderda kadagiti balbalay para kadagiti marigrigat nga umili.
Kinuna met ni Ragasa a “nakulding” idi tinawagan ti kayongna ken ti kabsatna ket impakaammoda kenkuana a nangtedda ken dagiti kakabagian ken gagayyemda iti donasion a kuarta iti Gawad Kalinga a pangpatakder iti balay para kadagiti basbassit ti gasatda a kakailian ken ti kiddawda a maited ti proyekto iti Siudad ti Vigan.
“Nakuldingak idi mangegko manipud iti city government babaen ken ni Mayor Eva Marie S. Medina a siannugotda a mangited iti lote para iti maipatakder a balay,” kinuna ni Ragasa idinto nga innayonna a “…daytoy ti pudpudno a panagtignay a makisinnaray.”
Kalpasan ti programa, naikali ti time capsule para iti pannakaipatakder ti pabalay iti Barangay Capangpangan ditoy siudad.#


text:
Bacong, Negros Oriental
Ti Bacong ket maysa a maika-4 a klase nga ili iti probinsia ti Negros Oriental iti Filipinas.
Dagiti baranggay[urnosen | urnosen ti taudan]
Ti Bacong ket nabingbingay a politikal kadagiti 22 a barbaranggay.[2]
- Balayagmanok
- Banilad
- Buntis
- Buntod
- Calangag
- Combado
- Doldol
- Isugan
- Liptong
- Lutao
- Magsuhot
- Malabago
- Mampas
- North Poblacion
- Sacsac
- San Miguel
- South Poblacion
- Sulodpan
- Timbanga
- Timbao
- Tubod
- West Poblacion
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Negros Oriental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Negros Oriental". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Iti pannakiuman ti Web In-Action iti Agosto 29, 2013, impakaammo ni MENRO Balangatan a nangrugida idi Agosto 20, 2013 a nagrekurida ken nagala ti datos ket manamnama a dagiti “raw data” a nakalapda ket mausar babaen iti Geographical Information System tapno makaaramidda iti napintas a resulta. # (Web In-Action)
Saturday, August 31, 2013
PREPARASION TI DATOS TI FLUP, MAAR-ARAMID
Cabugao, Ilocos Sur – Maar-aramid ita ti panagpasiar dagiti grupo ti pannakabagi ti DENR Region 1, PENRO-Ilocos Sur babaen ti panangtarabay ni MENRO Edgar S. Balangatan ti LGU-Cabugao a panagukkonda kadagiti mayataday a datos a kasapulan babaen ti panagusarda iti sopistikado a ramit (Geographic Positioning System) wenno GPS babaen iti panangsurotda iti amin a road network ken disso dagiti kangrunaan nga impraestruktura ti Munisipalidad tapno makabukelda iti eksakto a mapa.
Iti pannakiuman ti Web In-Action iti Agosto 29, 2013, impakaammo ni MENRO Balangatan a nangrugida idi Agosto 20, 2013 a nagrekurida ken nagala ti datos ket manamnama a dagiti “raw data” a nakalapda ket mausar babaen iti Geographical Information System tapno makaaramidda iti napintas a resulta. # (Web In-Action)
Posted by Bayan ng Cabugao, Ilocos Sur at 3:27 PM 0 comments
Friday, August 30, 2013
SYMPOSIUM TI KALINTEGAN TI BABBAI KEN UBBING, NAANGAY
Cabugao, Ilocos Sur – Naangay ti maysa nga aldaw a Symposium kadagiti kalintegan dagiti babbai ken ubbing nga inwayat ti DSWD Region 1 ken pannakikammayet ti MSWDO-LGU Cabugao kadagiti partisipante manipud iti nadumaduma a sector ti Munisipalidad ti Cabugao idi Agosto 29, 2013 iti Municipal Conference Building.
Iti Words of Welcome ni Vice Mayor Deogracias Jose Vctorino H. Savellano, kimmablaaw ken nagyaman iti nayusuat a pannakatratar ti kalintegan ti babbai ken ubbing ditoy Cabugao.
Inkumitna a babaen iti ibagbagianna a pagpandayan ti linteg ket sisasaganada a tumulong a saan a mapasamak daytoy a pannakaabusoti kalintegan dagiti maseknan ditoy nga ili. Innayonna a babaen kadaytoy a programa ti DSWD ket makaited ti panagbalbaliw iti pagtaktakderan ti ubbing ken kababaihan iti hanayda.
Naisaganad ti panangyam-ammo ni MSWD Officer Mrs. Lydia S. Gazmen kadagiti amin a timmalantan iti nasao a symposium a kaaduanna ti naggapu iti barangay: Brgy. Officials, BHW’s, BNS, RIC kasta met dagiti pannakabagi ti DepED (elementary ken high school) ken dadduma pay a sector a maseknan kadagiti maiyadal nga Akta Republika a pinanday ti Kongreso ti Pilipinas a mangsalaknib ti karbengan/kalintegan dagiti babbai ken ub-ubbing.
Nagmensahe ni Mayor Edgardo “Ediboy” S. Cobangbang, Jr. Kimmablaaw kadagiti pannakabagi ti DSWD Regional Office ken ti amin a timmaripnong kadaytoy a panagtitipon. Dinakamat ni Mayor Ediboy ti pateg daytoy a maiyadal ken iti obligasion ti Ahensia ti DSWD a tumulong babaen ti panangkomplementar ti nadumaduma a sector. Dinakamatna pay ti pateg ti akem dagiti Brgy. Captains a parupa ti Munisipio a mangipatungpal ti sinaguday dagiti linteg a mangtubngar kadaytoy human trafficking. Inawis ti Alkalde Munisipal ti pannakikaysa ti amin ken iti pannakaisaknap ti damag daytoy a krusada tapno maalay-ayan ti trauma a sinagaba dagiti maseknan a nabiktima ken maminpinsan a manglapped kadaytoy a sakit ti kagimongan.
Nagmensahe met ni Mrs. Teresita Emock, Focal Person, DSWD-FOI. Naisaruno ti Symposium Proper. Immuna a nagsarita ni Ms. Connie L. Quinola, MLG Officer V ti LGU-Cabugao. Trinatarna ti pannakabuangay ti Local Council on Anti-Trafficking and Violence Against Women and their Children (LCAT-VAWC) babaen iti nabukel nga Executive Order ti Municipal Mayor nga intuyang ti Joint MC 2010-01 ti DILG ken DSWD. Inlawlawg pay ti DILG Officer ti pakabuklan daytoy a nabuangay a Konseho ken dagiti akemda a mangipatungpal kadagiti linteg iti pakaseknan ti Anti-Human Trafficking.
Naglektiur met da Mrs. Jocelyn P. Mariano, SWO II, SWAD Team; PO3 Janice Oligario, Cabugao WCPD/PNP; ken Mrs. Edith A. Gorospe, SWO II, SWAD.
Natratar ken naibuksilan dagiti sinaguday ti linteg ti RA 9208; RA 9262; RA 9775; RA 7610; ken RA 10365.
Naited dagiti Certificate of Appreciation kalpasanna. Closing Remarks ti binagi ni SB Member Dr. Carlito S. Pano, Committee Chair on Social Services.
Nakikaysa met da SBM Danny Q. Gazmen, SBM Jayhan Alcid-Tan; SBM Dr. Jemaima S. Tan-Yee; Dr. Bernardino M. De Gracia, OIC Municipal Health Officer ken ni Municipal Treasurer Mrs. Lourdes A. Azcueta.
Nagpaay nga Emcee ni Mr. Dario Roy A. Siruno, Municipal Information Officer ti LGU-Cabugao. # (Web In-Action)
Posted by Bayan ng Cabugao, Ilocos Sur at 10:15 AM 0 comments
Thursday, August 29, 2013
SLOPE PROTECTION, NALPAS A PROYEKTO TI BRGY. RIZAL
Cabugao, Ilocos Sur – Iti pannakiuman ti Web In-Action ken ni Municipal Engineer Crescencio C. Formoso ti LGU-Cabugao itay nabiit, pinasingkedanna a nairingpasen ti proyekto ti Slope Protection/Flood Control iti ampir ti Karayan Cabugao a mabatogan ti Brgy. Rizal iti daya ti Osmena Bridge. Daytoy ket naisangrat a mangprotektar iti panagreggaay ti igid ti karayan no pumigsa ti ayus.
Daytoy a proyekto ket nailungalong babaen kadagiti Opisiales ti Barangay Rizal nga idauluan ni Brgy. Captain Teddy U. Soller, ABC President ken napunduan ti pannakaaramidna babaen iti Municipal Share ti RA 7171 ti LGU-Cabugao nga idauluan ni Mayor Edgardo “Ediboy” S. Cobangbang, Jr.
Insupusop ni Municipal Engineer Crescencio C. Formoso a naan-anayen a nalpas ti pakabuklan daytoy a proyekto a nangpapintas ti buya iti dayaen ti rangtay a masakupan ti Barangay Rizal. # (Web In-Action)
Posted by Bayan ng Cabugao, Ilocos Sur at 1:12 PM 0 comments
BAGYO NANDO, NAKASAGANA LATTA TI MDRRMC
Cabugao, Ilocos Sur – Iti iseserrek ti Bagyo Nando iti Area of Responsibility (AOR) iti Ilocos Provinces, nagalerto manen dagiti kameng ti Municipal Disaster Risk Reduction Management Council (MDRRMC)-LGU Cabugao iti aniaman nga eventualities iti umay a bagyo. Makaalarma dagiti damag iti radio ken telebision ken uray pay iti social network media iti kinaranggas nga impalay da nagsaruno a Bagyo Maring ken Labuyo iti nadumaduma a lugar iti pagilian ket awan ti mayat a kastoy koma ti mapasamak iti barbarangayda nangruna ditoy Cabugao.
Iti pannakiuman ti Web In-Action idi Agosto 28, 2013 a panagkirpa ti Bagyo Nando, imbatad ni Engr. Nestor B. Somera, mangidaulo ti MDRRMC a nagrekuridada kabayatan a sumsumrek ti Bagyo Nando iti Ilokos a nangibunga manen ti nakaro a panagtudtudona (monsoon rain) a nanglippias kadagiti nababa a disso ken uray dagiti kalsada a malasatan ti drainage crossing.
Iti ili ti Cabugao, awan ti nakaro a napagteng nga emerhensia a napasamak malaksid iti panagbunnong dagiti drainage crossing ti Kalsada Nasional ngem nadagdagus a naaksionan babaen dagiti pannakabagi ti DPWH ken ti LGU-Cabugao.
Kanaig daytoy, nasuspender ti klase ti elementaria iti maysa nga aldaw kas panangannad iti manamnama nga ilalabas ti Bagyo Nando a napakuyogan ti nakaro a panagtudtudona.
Dagitoy nga aksion ti MDRRMC ket resulta ti sistematiko a koordinasion iti nagduduma nga Opisina ken dagiti barangay iti LGU-Cabugao nga idauluan ni Mayor Edgardo “Ediboy” S. Cobangbang, Jr. iti sumungad ken dimtengen a kalamidad ditoy a Munisipalidad. # (Web Situational Report)
Posted by Bayan ng Cabugao, Ilocos Sur at 10:18 AM 0 comments
Wednesday, August 28, 2013
RICE-BASED FARMING TI BUNGRO FA, NABALLIGI
Cabugao, Ilocos Sur – Iti pannakiuman ti Web In-Action iti Agosto 28, 2013, impakaammo ni Mr. Edy L. Sevilleja, Presidente, Bungro Farmers Association a nabun-as ti mulada a pagay iti proyekto ti asosasionda iti Rice-Based Farming a nagkammayyetan ti LGU-OPAG, Ilocos Sur, DA-RFU 1 ken ti LGU-Cabugao,, Ilocos Sur nga idauluan ni Mayor Edgardo “Ediboy” S. Cobangbang, Jr.
Innayon ni Mr. Sevilleja a kabayatan a mayur-uray ti panagtan-ay ken pannakaapitto ti mulada a pagay, maisarsaruno manen nga itrabahoda ti project proposal ti panagmulada ti mais ken nateng iti umay a Main Crop (Nobiembre-Mayo).
Insupusop pay ti Presidente ti Bungro FA a pagyamyamananda agraman dagiti kamiembruanna iti agtultuloy a suporta ti LGU-Cabugao agraman iti DA ta naballigi amin dagiti iyusuatda a proyekto para iti pagsayaatanda a mannalon iti barangayda. # (Web In-Action)
Posted by Bayan ng Cabugao, Ilocos Sur at 1:28 PM 0 comments
PROACTIVE TI SERBISIO NGA ITDEN TI RHU-MHO
Cabugao, Ilocos Sur – Iti pannakiuman ti Web In-Action ken ni Dr. Bernardino M. de Gracia, Medical Officer III, Municipal Health Office (MHO), Cabugao, Ilocos Sur idi Agosto 27, 2013, impakaammo ni Dr. De Gracia a proactive ti kalikagumanna a maiwayat a serbisio dagiti kakaduana iti medikal a benneg kadagiti barbarangay. Innayonna nga agdama a programa ita ti DOH iti pannakaidanon ken pannakaiyasideg ti serbisio ti salun-at kadagiti maseknan nga umili iti aw-away.
Daytoy met ti maysa a kalikagum a direksion a tun-oyen ti LGU-Cabugao nga idauluan ni Mayor Edgardo “Ediboy” S. Cobangbang, Jr. para iti Benneg ti Salun-at kadagiti umili ti Cabugao iti agdama. Banag a pangikagumaananda iti LGU-Cabugao a mangkomplementar kadagiti maipatpatungpal a programa ken aksion iti RHU-MHO ken ti DOH tapno agtultuloy a mamantener ti napintas a kasasaad dagiti bumarangay ket makapagtrabahoda a para iti pagdur-asan ti panagbiagda ken iti ilida. # (Web In-Action)
Posted by Bayan ng Cabugao, Ilocos Sur at 1:12 PM 0 comments
SUPPLEMENTAL FEEDING TI DAY CARE, NAISAKNAP
Cabugao, Ilocos Sur – Nailunsad manen ti Supplemental Feeding program kadagiti ubbing nga imatmatonan dagiti Day Care Workers kadagiti 31 a barangay ti Munisipalidad ti Cabugao nangrugi iti maikatlo a lawas ti Agosto 2013.
Mismo a dagiti Day Care Worker ti immay nagala ti kaibatogan nga alaenda a bagas a para iti panagpa-Feeding-da iti ituyangda nga eskediul. Rinuk-atan met dagiti pannakabagi ti MSWDO dagiti naited a kasapulan dagiti Day Care Workers kadaytoy nga usuat.
Iti pannakiuman ti Web In-Action ken ni MSWD Officer Mrs. Lydia S. Gazmen itay nabiit, tinawen a maar-aramid daytoy a programa a para kadagiti ubbing ket inaldaw a maikkanda ti suplementar a pagtaraon babaen ti panangisagana dagiti Day Care Workers kadagiti maluto a maipasango.
Kabayatanna, dinayaw ken kayat a maitultuloy ni Dr. Bernardino M. De Gracia, Medical Officer III ti Municipal Health Office (MHO) dagitoy a gannuat ti MSWDO ken dagiti Barangay Day Care Workers a katulongan iti pannakatagiben ti salun-at iti barangay tapno mapapigsa ti resistansia dagitoy nga ubbing kadagiti tumaud a saksakit a patauden ti panagbalbaliw ti klima. Innayon ni Dr. De Gracia a kalikagumanna a mamantener daytoy a programa kadagiti barangay tapno pumigsa ti pamuonan a pundasion ti salun-at dagiti agtan-ay nga ubbing para iti masanguanan a kasasaadda.
Iti sabali a bangir, naiwayat metten ti Feeding kadagiti underweight children kadagiti barangay a nakaeskediul babaen ti grupo ti Municipal Nutrition Action Office nga imatonan ni Mrs. Joenah G. Sevilleja, AT/DA-LGU. Daytoy a gannuat ket mangnayon pay iti pagsayaatan ti ubbing nga ipatpatungpal ti MSWDO kadagiti ubbing iti barangay. # (Web In-Action)
Mismo a dagiti Day Care Worker ti immay nagala ti kaibatogan nga alaenda a bagas a para iti panagpa-Feeding-da iti ituyangda nga eskediul. Rinuk-atan met dagiti pannakabagi ti MSWDO dagiti naited a kasapulan dagiti Day Care Workers kadaytoy nga usuat.
Iti pannakiuman ti Web In-Action ken ni MSWD Officer Mrs. Lydia S. Gazmen itay nabiit, tinawen a maar-aramid daytoy a programa a para kadagiti ubbing ket inaldaw a maikkanda ti suplementar a pagtaraon babaen ti panangisagana dagiti Day Care Workers kadagiti maluto a maipasango.
Kabayatanna, dinayaw ken kayat a maitultuloy ni Dr. Bernardino M. De Gracia, Medical Officer III ti Municipal Health Office (MHO) dagitoy a gannuat ti MSWDO ken dagiti Barangay Day Care Workers a katulongan iti pannakatagiben ti salun-at iti barangay tapno mapapigsa ti resistansia dagitoy nga ubbing kadagiti tumaud a saksakit a patauden ti panagbalbaliw ti klima. Innayon ni Dr. De Gracia a kalikagumanna a mamantener daytoy a programa kadagiti barangay tapno pumigsa ti pamuonan a pundasion ti salun-at dagiti agtan-ay nga ubbing para iti masanguanan a kasasaadda.
Iti sabali a bangir, naiwayat metten ti Feeding kadagiti underweight children kadagiti barangay a nakaeskediul babaen ti grupo ti Municipal Nutrition Action Office nga imatonan ni Mrs. Joenah G. Sevilleja, AT/DA-LGU. Daytoy a gannuat ket mangnayon pay iti pagsayaatan ti ubbing nga ipatpatungpal ti MSWDO kadagiti ubbing iti barangay. # (Web In-Action)
Posted by Bayan ng Cabugao, Ilocos Sur at 9:14 AM 0 comments
Tuesday, August 27, 2013
MATH CLASS TI UBBING, DANDANIN MALPAS
Cabugao, Ilocos Sur – Naangay manen ti Math Class ti napilpili nga ubbing iti 26 a pageskuelaan ti Cabugao DepED District idi Agosto 24, 2013 iti Cabugao South Central School, Brgy. Bonifacio, Cabugao, Ilocos Sur a nangkuyogan dagiti nagannak/Guardians kadagiti napili nga ubbing nga agadal iti Matematika iti maikalima a Sabado nga inda panagbasa kadaytoy nga asignatura.
Daytoy a petsa ket maikalima a Sabadon a panagbasada ket agleppas iti maikanem a Sabado inton Agosto 31, 2013.
Kabayatanna, masansanay metten dagiti kangrunaan a mapili nga ubbing iti tunggal pageskuelaan a maisangal iti MTAP, Math Quiz ken Math Challenge a maangayto ditoy ili ti Cabugao a pakasagatan dagiti dakkel ti kabaelanna nga agpangato agingga iti rehional a benneg.
Daytoy a programa ket paset ti panangpadigem ti kabaelan dagiti ubbing babaen iti panangirusat ti Departamento ti Edukasion (DepED) tapno maisaganada para iti masanguanan a pannakatennebda iti daytoy a paglaingan dagiti agbasbasa. # (Web In-Action)
Posted by Bayan ng Cabugao, Ilocos Sur at 8:59 AM 0 comments
DRAINAGE TI SANGO TI TIENDAAN, MAIKALAWA
Cabugao, Ilocos Sur – Madama a matartarimaan/maikalkalawa ti Drainage Canal ti asideg ti NISTC-Public Market a masakupan pay laeng ti Brgy. Baclig, Cabugao, Ilocos Sur iti dumna ti Kalsada Nasional.
Iti pannakiuman ti Web In-Action ken ni Kagawad Arnel Ilar, Committee Chair on Solid Waste Management, Barangay Baclig, Cabugao, Ilocos Sur itay nabiit, imbatadna a kaduana ti Sangguniang Barangay ti Brgy. Baclig a nangidarirag ken ni Mayor Edgardo “Ediboy” S. Cobangbang, Jr. iti pannakaipailawa ken pannakaipan ti pasetna iti reinforce concrete pipes a dadakkel ti ag-70 metros ti kaatiddogna ti Drainage Canal iti Kalsada Nasional a maysa pay kadagiti drainage outlet ti danum nga aggapu iti Tiendaan. Insupusop ni Kagawad Ilar nga agatiddog met ti 40 meters ti drainage culvert canal ket 30 meters met ti kaatiddog ti nasakaban ti dadakkel nga imbornal a maitapuak ti danumna iti irrigation main canal ti NIA-SIMABUSA.
Innayon ni Kagawad Ilar a manam-ayan ita dagiti kapurokanna ta saandan a malayus no agpigsa ti danum gapu iti pannakaipalawa ti nasao a drainage canal. Pinagyamananna iti Gobierno Munisipal nga idauluan ni Mayor Ediboy ta naaksionan daras daytoy a kalikagumda a pumurok ken bumarangay ken sumayaat pay met ti panagdaliasat dagiti dadduma nga umili kadaytoy a pagbunnongan ti danum no agpigsa ti tudo. # (Web In-Action)
Posted by Bayan ng Cabugao, Ilocos Sur at 8:55 AM 0 comments
DUMAYO DAGITI KORIDOR/PARTIDOR TI Ist DISTRICT DITOY CABUGAO
Cabugao, Ilocos Sur – Gapu iti panagkasapulan ti kaaduan a konsumidores ti karne iti nuang ken baka, inlatak ni Mr. Marciano Raciles, Presidente, Cabugao Livestock Traders Association a dumaydayon dagiti Koridor/ Partidor ti Umuna a Distrito ti Ilocos Sur kas iti San Juan, Magsingal, Vigan City, Sto. Domingo, Bantay ken Sinait ditoy Cabugao Dayo iti tunggal aldaw ti Sabado.
Innayon ni Mr. Raciles a magustuanda ti kinalukmeg dagiti mailako a baka ken nuang ditoy pagdadayoan ket para konsumo lattan ti kaaduan a gatangenda. Patinayon met a tumartarabay ti Municipal Livestock Inspector/Veterinarian Dr. Melvin Castro, DVM a mangkitkita no umisu met laeng a masursurot ti pannakaiproseso ti papeles dagiti ayup sakbay a mairuarda iti Dayo.
Patinayon pay a tumartarabay dagiti Opisiales ti Gobierno Lokal nga idauluan ni Mayor Edgardo “Ediboy” S. Cobangbang, Jr. tapno mapapigsa ti nakem dagiti mangipatpataray iti Dayo a mangtingiting kadagiti posible a pagdur-asan pay ti operasionna. # (Web In-Action)
Posted by Bayan ng Cabugao, Ilocos Sur at 8:48 AM 0 comments
Friday, August 23, 2013
BUWAN NG WIKA, SINELEBRARAN TI CABUGAO DepED
Cabugao, Ilocos Sur – Sinelebraran ti Cabugao DepED District ti “Buwan ng Wika” iti Tema: Wika Natin ang Daang Matuwid” ket naangay ti programa iti Sociall Hall, Cabugao South Central School, Brgy. Bonifacio, Cabugao, Ilocos Sur iti Agosto 23, 2013.
Narugian ti programa babaen iti panglukat a sarita ni Public Schools District Supervisor Helen V. Siruno. Dinakamat ti Superbisora iti pateg ti kabukbukodan a pagsasao a mangipasimudaag ti nabaknang a kultura ken tradision ti Pilipino. Dinakamatna ti panangipateg ti pagilian babaen iti maymaysa a pagsasao nga intakder ni Nag-Presidente Manuel L. Quezon, mabigbig nga Ama iti Nailian a Pagsasao a daytoy ti Pilipino.
Kalpasan ti intermission number dagiti agad-adal iti Cabugao SCS, nangipaay ti Mensahe ni SB Member Dr. Jemaima S. Tan-Yee, Committee Chair on Education. Dinakamatna met ti pateg ti panangselebrar ti Nailian a Pagsasao. Panagkaykaysa a mangitunda iti pannakapasayaat ti sektor ti Edukasion ti kangrunaan nga anag ti panagsaritana.
Kalpasan pay ti sabali nga intermission number a panagsala dagiti napili nga agad-adal, naisaruno ti panagsarita ni Mayor Edgardo “Ediboy” S. Cobangbang, Jr. a mangted ti Mensahe.
Kimmablaaw ken nagyaman ni Mayor Ediboy kadagiti mangisursuro, agad-adal ken nagannak a timmalantan kadaytoy a panagselebrar ti Cabugao DepED ti Buwan ng Wika. Innayon ti Ama ti Ili a nasayaat dagitoy a bambanag a pakamulian ti kapampanunotan dagiti naganus ti isipna nga ubbing. Ti nakaysa a panagtitinnulong a pananghulma kadagiti ubbing ket ibungana ti nasayaat a pagbanaganda ken iti napintas a pannakipagilida, segun pay iti Alkalde Munisipal.
Kangrunaan a naitampok kadaytoy a panagselebrar ket dagiti maigannuat a pasalip: Patimpalak sa Pagbigkas ng Tula, Solong Pag-awit ken Pagguhit ng Poster.
Inyam-ammo ni Ms. Josie Bisco, MT1, Cuantacla E/S dagiti mangbukel ti Hurado, pannakaibinsa met ti criteria para iti salip ti binagi ni Ms. Marilina Salarzon, T3, Daclapan E/S ken iti Orientasion ti inlawawag ni Mr. Rommel M. Santella, District Filipino Coordinator.
Kalpasanna, maaramid ti pangserra a programa babaen ti pannakaipakaammo dagiti mangabak nga ubbing iti nadakamat a pasalip.
Nagpaay nga Emcee da Ms. Liezel Sol, T2, CNCS ken ni Ms. Marilyn Raciles, T2, Turod E/S. # (Web In-Action)
Posted by Bayan ng Cabugao, Ilocos Sur at 1:48 PM 0 comments
BUWAN NG WIKA, SINELEBRARAN TI CABUGAO NORTH CS
Cabugao, Ilocos Sur – Sinelebraran ti Cabugao North Central School ti “Buwan ng Wika” babaen iti Tema: “Wika Natin ang Daang Matuwid” ket naangay ti programa iti Cabugao Cultural and Sports Complex, Brgy.Rizal, Cabugao, Ilocos Sur iti Agosto 22, 2013.
Narugian ti programa babaen iti panglukat a sarita ni Mr. Maxfel S. Suboc, PTA President. Dinakamat ti Presidente iti pateg ti panangitandudo ti kabukbukodan a pagsasao.
Kalpasan ti intermission number dagiti agad-adal iti Cabugao NCS, pinagsapata ni Mrs. Estrellita M. Siruno, Principal II, Cabugao NCS dagiti napili nga Opisiales ti Samahan ng Inang Wika.
Kangrunaan a naitampok kadaytoy a panagselebrar ket dagiti maigannuat a pasalip: Patimpalak sa Kasuotang Pilipino, Pagbigkas ng Tula, Solong Pag-awit ken Paggawa ng Poster.
Nagpaay a Hurado ti pasalip da Mr. Dario Roy Siruno, Miss Bubbles B. Sevilleja, Mrs. Dinia S. Azcueta ken Ms. Lorna D. Salom iti dua a kategoria a napagsasalipan iti KASUOTANG PILIPINO.
Kalpasanna, naaramid ti pangserra a programa babaen iti pannakaipakaammo dagiti nangabak nga ubbing kadagiti nadakamat a pasalip.
Impeksa ni Ms. Liezel C. Sol, Filipino Coordinator ti panagyamanna kadagiti mangisursuro, ub-ubbing a nagpartisipar iti programa, dagiti nagannak a nagbuya ken dadduma pay a sangaili nga adda akemda iti naballigi a pannakaipatungpal ti programa ti selebrasion ti pageskuelaan. # (Web In-Action)
Posted by Bayan ng Cabugao, Ilocos Sur at 12:50 PM 0 comments
Subscribe to: Posts (Atom)


text:
Kongreso ti Filipinas
Ti Kongreso ti Filipinas ket isu ti nailian a lehislatura iti Republika ti Filipinas. Maysa daytoy a binagi a kamara nga addaan ti Senado ti Filipinas (nangatngato a kamara) ken ti Kamara dagiti Pannakabagi (nababbaba a kamara).
Addaan 24 a senador ti Senado, a ti kaguduana (12) ket maibutos iti kada tallo a tawen. Gapu itoy agpaay ti tunggal senador iti uneg ti innem a tawen. Dagiti senador ket sapasap a butosan ti amin a botante iti pagilian iti maysa a nailian nga eleksion ket saanda a mangibagbagi iti partikular a probinsia wenno distrito.
Buklen met ti 250 a deputado wenno kongregista ti Kamara dagiti Pannakabagi nga addan dua a klase: ti pannakabagi a distrito ken ti pannakabagi a sektorial.
Ibagian ti maysa a pannakabagi a distrito ti maysa a partikular a heograpikal a distrito iti pagilian. Buklen ti maysa wenno ad-adu pay a kongresional a distrito ti amin a probinsia iti pagilian. Ti dadduma a siudad ket addaan kabukbukodan a kongresional a distrito.
Dagiti met pannakabagi a sektoral ket ibagianda ti minoria a sektor ti populasion, kas koma dagiti union ti obrero, grupo dagiti mangitantandudo iti karkarbangen, sektor dagiti babbai, gunglo dagiti propesional, asosasion dagiti beterano, ken dadduma pay a grupo ken organisasion.